
REFERAT

privind aprobarea Protocolului de acordare a facilităţilor la transportul public local de persoane prin curse regulate unor categorii de cetăţeni ai municipiului Timişoara pentru anul 2011, încheiat între Municipiul Timişoara şi Regia Autonomă de Transport Timişoara

Având în vedere practica anilor precedenţi şi deconturile transmise de către R.A. Transport Timişoara privind reducerile şi gratuităţile acordate în anul 2010 la transportul în comun, se propun pentru anul 2011, următoarele facilităţi la transportul public local de persoane prin curse regulate:

Secţiunea 1.  REDUCERI 

a) Reducere 20% la costul abonamentelor cetăţenilor români cu domiciliul stabil sau reşedinţă în Municipiul Timişoara. Reducerile se acordă pe baza BI/CI sau acte doveditoare a reşedinţei în original. Cardurile vor fi eliberate la chioşcurile R.A.T.T., iar evidenţa se păstrează în format electronic.

b) Reducere 50% la costul abonamentelor pentru fiecare donare efectivă pentru o perioadă de o lună/maxim 30 zile, donatorilor onorifici de sânge şi plasmă, conform H.G. 1364/2006. Aceştia vor circula pe bază de card eliberat de către R.A.T.T. în baza adeverinţei în original emisă de către Centrul de Transfuzii Timişoara, a BI/CI în original, pentru perioada de o lună, iar evidenţa se păstrează  în format electronic. Se vor elibera titluri de călătorie pentru adeverinţele eliberate în luna decembrie a anului precedent, inclusiv. 

c) Reducere 50% la costul abonamentelor la transportul public de persoane, elevilor din ciclul liceal care frecventează instituţiile de învăţământ din Municipiul Timişoara. Aceştia vor circula pe baza cardului emis de R.A.T.T. în baza BI/CI  în original şi a carnetului de elev vizat la zi, de la toate punctele de vânzare R.A.T.T., iar datele beneficiarilor se înregistrează şi se păstrează în format electronic.  

Facilitatea se acordă elevilor până la 20 ani, indiferent de forma de şcolarizare, inclusiv în vacanţe. Începutul anului şcolar se consideră 01.10 a anului, dată de la care se pot elibera abonamente cu reducere numai pe baza vizei pentru noul an, iar sfârşitul anului şcolar se consideră data de 30.09 a anului, ultima zi în care se pot elibera titluri pe baza vizei vechiului an.

d) Reducere 50% la costul abonamentelor pentru studenţii care frecventează unităţile de învăţământ din Municipiul Timişoara. Eliberarea cardurilor R.A.T.T. se face pe baza legitimaţiei  EURO<26  eliberată de Asociaţia EURO<26 România şi de reprezentanţii acesteia în Municipiul Timişoara, legitimaţie prevăzută cu sigla Municipiului  Timişoara  în  conformitate  cu  H.C.L. nr. 151/29.03.2005 şi a BI/CI în original, iar evidenţa acestora se păstrează şi în format electronic.

Secţiunea 2. GRATUITĂŢI  

a) Pensionarii, cetăţeni români cu domiciliul stabil sau reşedinţă în Municipiul Timişoara vor circula gratuit pe baza abonamentului general anual pe card  eliberat de către R. A. T. Timişoara. Ridicarea cardului se va face pe bază de cupon de pensie împreună cu BI/CI sau acte doveditoare a reşedinţei, de la toate punctele de vânzare R.A.T.T. (chioşcuri de bilete şi Centrul de Gratuităţi cu sediul în Timişoara, Intrarea Doinei, nr. 2). Beneficiarii de Pensie de urmaş care nu sunt titulari ai dreptului, vor prezenta pe lângă talon, o adeverinţă emisă de  Casa de Pensii, în acest sens, la  Centrul de Gratuităţi al Regiei Autonome de Transport Timişoara..

b) Cetăţenii români cu domiciliul stabil sau reşedinţă în Municipiul Timişoara care au împlinit vârsta de 70 de ani vor circula gratuit pe baza abonamentului general anual pe card.  Cardurile vor fi eliberate la chioşcurile R.A.T.T. pe baza BI/CI sau acte doveditoare a reşedinţei în original, iar evidenţa se păstrează în format electronic.

c) Cetăţenii români cu domiciliul stabil sau reşedinţă în Municipiul Timişoara beneficiari ai Legii nr. 341/2004, ai Legii nr. 44/1994 şi ai Legii nr. 309/2002 vor circula gratuit pe baza abonamentului general anual pe card eliberat de către R.A.T.T. în baza tabelelor semnate şi ştampilate de către asociaţia veteranilor de război sau revoluţionarilor, din care aceştia fac parte sau pe baza actelor doveditoare.  Persoanele îndreptăţite care nu fac parte din nicio asociaţie vor prezenta la R.A.T.T., în original, BI/CI sau acte doveditoare a reşedinţei şi actul doveditor al calităţii de beneficiar al legii în baza căreia vor beneficia de carduri pentru transport gratuit.

d) Gratuitate pentru persoanele care sunt în evidenţa Primăriei Municipiului Timişoara ca beneficiari ai Legii nr. 416/2001 privind venitul minim garantat, fără diminuarea ajutorului social cuvenit familiei. Aceştia vor prelua de la Direcţia de Asistenţă Socială a Municipiului Timişoara o adeverinţă în baza căreia pot solicita împreună cu BI/CI în original, la R. A. T. Timişoara, carduri de călătorie valabile până la finele anului în care a fost eliberat documentul. 

e) Gratuitate pentru elevii ciclului primar şi gimnazial, care frecventează instituţiile de învăţământ din Municipiul Timişoara. Aceştia vor circula gratuit pe mijloacele de transport public de persoane pe baza carnetului de elev vizat la zi sau pe baza abonamentului general anual pe card  emis de R.A.T.T. Ridicarea cardului se va face în baza carnetului de elev vizat la zi, de la toate punctele de vânzare R.A.T.T. (chioşcuri de bilete şi Centrul de Gratuităţi). Facilitatea se acordă inclusiv  pe perioada vacanţelor şcolare, iar  evidenţa datelor se păstrează în format electronic.

f) Copiii preşcolari din Municipiul Timişoara vor circula gratuit pe mijloacele de transport public local de persoane prin curse regulate. 

g) Gratuitate pentru angajaţii Casei Faenza pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

h) Gratuitate pentru angajaţii SALVO pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

i) Gratuitate pe baza abonamentului general anual pe card eliberat de către R.A.T.T., pentru 10 activişti sociali care deservesc Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor. Instituţiile vor transmite tabelele cu persoanele beneficiare, iar cardurile vor fi încărcate individual BI/CI în original. Evidenţa se păstrează în format electronic.

j) Gratuitate pentru angajaţii serviciului de Ajutor Maltez din România, şi alte organizaţii nonprofit de acelaşi profil având filiala în Timişoara, care asigură asistenţa la domiciliul persoanelor vârstnice pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual BI/CI în original. Evidenţa se păstrează în format electronic.

k) Gratuitate pentru personalul din cadrul Organizaţiei pentru Apărarea Drepturilor Omului din România şi pentru alte instituţii de acelaşi profil cu filiala în Timişoara pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

l) Gratuitate pentru  organizaţiile având filiala în Timişoara  care promovează protecţia şi apărarea drepturilor copilului, prin UNICEF,  pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încarcate individual în baza BI/CI în original. Evidenţa se păstrează în format electronic.

m) Gratuitate pe baza abonamentului general anual pe card eliberat de către R.A.T.T., pentru organizaţiile  având filiala  în  Timişoara cu profil umanitar şi caritabil care acordă servicii de asistenţă socială persoanelor aflate în dificultate prin FEDERAŢIA CARITAS. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

n) Gratuitate pentru organizaţiile pentru integrare socială economică şi familială a persoanelor traficate având filiala  în  Timişoara, prin  FUNDAŢIA FILANTROPIA sau alte fundaţii cu profil asemănător, pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

o) Gratuitate pentru Organizaţia Salvaţi Copiii, pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

p) Gratuitate pentru Centrul de Servicii Sociale „Pentru Voi” şi Fundaţia Pentru Voi, pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

q) Gratuitate pe baza abonamentului general anual pe card eliberat de către R.A.T.T., pentru deţinătorii Titlului „Cetăţean de Onoare al Municipiului Timişoara”, conform art. 11, lit. c) din Regulamentul pentru acordarea Titlului de "Cetăţean de Onoare al Municipiului Timişoara" aprobat prin H.C.L. nr. 258/28.06.2005. Cardul se eliberează în baza diplomei de „Cetăţean de Onoare al Municipiului Timişoara” şi a BI/CI în original.

r) Gratuitate pentru organizaţiile şi asociaţiile social-culturale precum şi pentru asociaţiile profesionale şi non-profit în domeniul transporturilor, pe baza abonamentului general anual pe card eliberat de către R.A.T.T. Instituţiile vor transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

s) Gratuitate pentru Asociaţia Naţională a Surzilor din România – Filiala Timişoara, pe baza abonamentului general anual pe card eliberat de către R.A.T.T. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic.

t) Gratuitate pentru asistenţa tehnică asigurată pentru controalele desfăşurate pe mijloacele de transport public local de persoane prin curse regulate. Instituţia va transmite tabelele cu persoanele beneficiare, iar cardurile vor fi încărcate individual în baza BI/CI în original. Evidenţa se păstrează în format electronic. 

u) 1. Primarul Municipiului Timişoara acordă gratuitate persoanelor aflate în dificultate, în baza declaraţiilor pe propria răspundere însoţite de acte doveditoare (adeverinţe medicale, adeverinţe de venit, etc.), precum şi pentru sportivii de performanţă cu rezultate remarcabile, dovedite prin diplome de premiere (locul I, II, III sau menţiune) obţinute în anul anterior sau în anul în curs acordării gratuităţii, elevilor şi studenţilor cu merite deosebite obţinute în activităţile extraşcolare atestate prin diplome de premiere (locul I, II, III sau menţiune) obţinute în anul anterior sau în anul în curs acordării gratuităţii. R.A.T.T. va elibera abonament general anual pe card,  în baza referatului aprobat de Primar şi a BI/CI în original.  Evidenţa se păstrează în format electronic, iar referatul original se reţine de R.A.T.T.

2. Se acordă gratuitate pentru: 

2.1. Cursele speciale cu vehicule pentru transport marfă sau persoane precum şi pentru utilajele solicitate de către Primăria Municipiului Timişoara sau R.A.T. Timişoara, pentru acţiunile la care sunt coparticipante, evenimente de interes public, incidente de circulaţie, lucrări de intervenţii sau reparaţii, în baza avizului Direcţiei Tehnice din cadrul Primăriei Municipiului Timişoara, la tarifele practicate de R.A.T.T., în vigoare la data prestaţiei;

2.2. Participanţii la manifestările de interes public sau la evenimentele  la  care  Primăria  Municipiului  Timişoara  sau  R.A.T. Timişoara sunt coparticipante. Aceştia vor circula pe bază de ecuson realizat de organizatori şi vizat de către Direcţia Tehnică din cadrul Primăriei Municipiului Timişoara, pe perioada de desfăşurare a evenimentelor. Decontarea se va efectua la tarif de abonament general de 30 de zile, recalculat proporţional cu numărul de zile aferente perioadei de desfăşurare a evenimentelor;

2.3. Afişarea materialelor publicitare pentru manifestările de interes public sau la evenimentele  la  care  Primăria  Municipiului  Timişoara  sau  R.A.T. Timişoara sunt coparticipante, în baza avizului Direcţiei Tehnice din cadrul Primăriei Municipiului Timişoara la tarifele practicate de R.A.T.T., în vigoare la data prestaţiei.

Gratuităţile prevăzute la Secţiunea 2, lit. u) se acordă până la valoarea de 500.000 lei/an. 



Pentru beneficiarii de gratuităţi, cardurile vor fi încărcate cu contravaloarea „Abonamentelor generale” valabile până la finele anului 2011, care se decontează lunar, la tariful în vigoare, după încheierea lunii, din luna eliberării, până în decembrie 2011, inclusiv.

Pentru celelalte titluri se decontează lunar, discount-ul acordat beneficiarilor la tariful în vigoare la data vânzării. 




Regia Autonomă de Transport Timişoara va actualiza lunar baza de date a cetăţenilor care beneficiază de facilităţile acordate de Municipiul Timişoara. 

  Toţi utilizatorii de titluri pe card, inclusiv beneficiarii de reduceri, gratuităţi şi portofel electronic vor avea obligaţia validării cardurilor la urcarea în mijloacele de transport public local de persoane prin curse regulate.



Toţi utilizatorii de titluri nominale pe card, inclusiv beneficiarii de reduceri sau gratuităţi au obligaţia prezentării la control, odată cu cardul, a actului de identitate în original.




Nevalidarea   cardurilor   la   urcarea   în   mijloacele   de   transport   public,  neprezentarea actelor de identitate sau călătoria cu titlul altei persoane decât titularul se sancţionează similar călătoriei fără titlu de călătorie valabil, aplicându-se sancţiunile prevăzute de Hotărârile  de Consiliul Local şi prevederile legale. 




Controlul se realizează unitar la nivelul Municipiului Timişoara de către agenţi ai Poliţiei Comunitare cu asistenţă tehnică din partea R.A.T.T. şi a Serviciului Reglementări Transporturi Urbane din cadrul Direcţiei Tehnice a Primăriei Municipiului Timişoara.

Având în vedere cele prezentate propunem aprobarea Protocolului de acordare a facilităţilor la transportul public local de persoane prin curse regulate unor categorii de cetăţeni ai municipiului Timişoara pentru anul 2011, încheiat între Municipiul Timişoara şi Regia Autonomă de Transport Timişoara.

